# The Heimatdamisch

The Heimatdamisch és una banda alemanya de música anomenada Neue Volksmusik o nou folk alemany formada el 2014. També versionen èxits de música pop i rock coneguts internacionalment al més pur estil Oberkrainer.
El director de banda i arranjador és Florian Rein (conegut d'altres grups com Dreiviertelblut i Bananafishbones). La líder i cantant de la formació, Conny Kreitmeier, s'hi va afegir poc després de la seva fundació fins que va ser substituïda a finals de 2023. Altres membres de la banda també van tocar amb formacions conegudes, com el tubista Konrad Sepp amb l'Unterbiberger Hofmusik o amb Sebastian Horn.

## Actuacions

La banda actua per tot Europa amb una formació canviant, actuant per primer cop en directe el 2016 al BlasMusic Woodstock i el mateix any amb un concert a l'"Oidn Wiesn" emès pel canal BR o al programa musical del lliurament dels Premis Bavarian Cabaret 2016 emès també per BR.
També se'ls ha pogut veure en directe a França, a l'Open Air Meuh'zik Festival 2017 a Soultzeren; el 2018 com a part d'un esdeveniment de l'Oktoberfest a Amnéville. Així com el 2018 al festival Paaspop a la localitat de Schijndel, Països Baixos, el 2020 a la festa Malý Oktoberfest al centre creatiu DEPO2015 de Plzeň, República Txeca o la primera visita al Regne Unit el 2022.
També van rebre invitacions per actual als Estats Units i el Brasil pel 2020, però no es van poder acceptar a causa de la pandèmia de COVID-19 i el 2021 es va planificar una altra actuació al Woodstock der Blasmusik que es va haver de cancel·lar a causa d'un accident.

## Membres

Actuals
* Florian Rein: veus, bateria, arranjament
* Conny Kreitmeier: cantant
* Max Grasmuller: clarinet
* Martin Schnitzer: trombó
* Dominik Glöbl: trompeta
* Benedict Waldman: tuba
* Markus Orterer: acordió
Antics
* Sebastian Horn: cantant
* Bastian Starflinger: veus
* Konrad Sepp: tuba
* Alois Riesch: acordió
* Leonhard Schwarz: trombó

## Discografia

Àlbums
* 2017: Highway to Oberkrain (Bergbeat)
* 2019: Circus Oberkrain (Bergbeat)
* 2021: Let There Be Brass (Bergbeat)
* 2022: Live in London (CD)

## Referències

* 1 2 F., Andreas «Florian Rein: Who the f… are Guns n’ Roses?» (en alemany). Time for Metal, 02-05-2020 [Consulta: 29 octubre 2022].
* ↑ «The Heimatdamisch im Livestream». BR, 01-10-2014 [Consulta: 2 maig 2024].
* ↑ Staar, Melina «The Heimatdamisch: Wenn Helene Fischer AC/DC trifft» (en alemany). Merkur.de, 21-06-2019 [Consulta: 2 maig 2024].
* ↑ «WOODSTOCK DER BLASMUSIK» (en alemany). MELTON MEINL WESTON. [Consulta: 2 maig 2024].
* ↑ «Michael Altinger und The Heimatdamisch» (en alemany). BR, 07-09-2016 [Consulta: 2 maig 2024].
* ↑ Didierjean, Christelle «Le Tyrol s’invite au Glasborn» (en francès). Dernières Nouvelles d’Alsace, 03-09-2017 [Consulta: 2 maig 2024].
* ↑ «Galaxie d’Amnéville : des travaux en vue ?». Le Républicain Lorrain, 27-06-2018 [Consulta: 2 maig 2024].
* ↑ Snoeijs, Thomas «Iggy Pop sluit Paaspop af: 'Hij is de laatste van de one-and-onlys» (en neerlandès). BN/De Stem, 29-03-2018 [Consulta: 2 maig 2024].
* ↑ «Malý Oktoberfest: Bavoři mají v Plzni Treffpunkt, předvedou pivo, jídlo i kulturu» (en txec). Blesk.cz, 18-10-2018 [Consulta: 2 maig 2024].
* ↑ «Heimatdamisch». The Gig Cartel 1llengua=anglès. [Consulta: 2 maig 2024].
* ↑ Linder, Armin T. «Großes Festival in Österreich nach „unfassbarer Tragödie“ abgesagt - Ganze Region bestürzt» (en alemany). Merkur.de, 09-06-2021 [Consulta: 2 maig 2024].
* ↑ Staar, Melina «The Heimatdamisch: Wenn Helene Fischer AC/DC trifft» (en alemany). Merkur.de, 20-06-2019 [Consulta: 29 octubre 2022].
* ↑ https://www.theheimatdamisch.de